CELEX: 62010CA0089
Language: da
Date: 2011-09-08 00:00:00
Title: De forenede sager C-89/10 og C-96/10: Domstolens dom (Fjerde Afdeling) af 8. september 2011 — Q-Beef NV (sag C-89/10) og Frans Bosschaert (sag C-96/10) mod Belgische Staat (sag C-89/10), Belgische Staat, Vleesgroothandel Georges Goossens en Zonen NV og Slachthuizen Goossens NV (sag C-96/10) (anmodning om præjudiciel afgørelse fra Rechtbank van eerste aanleg te Brussel — Belgien) (Nationale afgifter, der er uforenelige med EU-retten — afgifter betalt i henhold til en økonomisk støtteordning og opkrævninger, der er fastslået at være i strid med EU-retten — ordning erstattet af en ny, forenelig ordning — tilbagebetaling af afgifter, der er erlagt i urigtig formening om skyld — ækvivalens- og effektivitetsprincipperne — forældelsesfristens varighed — fristens begyndelsestidspunkt — fordringer mod staten og mod privatpersoner — forskellige frister)

22.10.2011   
            
            
               DA
            
            
               Den Europæiske Unions Tidende
            
            
               C 311/9
            
         Domstolens dom (Fjerde Afdeling) af 8. september 2011 — Q-Beef NV (sag C-89/10) og Frans Bosschaert (sag C-96/10) mod Belgische Staat (sag C-89/10), Belgische Staat, Vleesgroothandel Georges Goossens en Zonen NV og Slachthuizen Goossens NV (sag C-96/10) (anmodning om præjudiciel afgørelse fra Rechtbank van eerste aanleg te Brussel — Belgien)
   (De forenede sager C-89/10 og C-96/10) (1)
   
   (Nationale afgifter, der er uforenelige med EU-retten - afgifter betalt i henhold til en økonomisk støtteordning og opkrævninger, der er fastslået at være i strid med EU-retten - ordning erstattet af en ny, forenelig ordning - tilbagebetaling af afgifter, der er erlagt i urigtig formening om skyld - ækvivalens- og effektivitetsprincipperne - forældelsesfristens varighed - fristens begyndelsestidspunkt - fordringer mod staten og mod privatpersoner - forskellige frister)
   2011/C 311/11
   Processprog: nederlandsk
   
      Den forelæggende ret
   
   Rechtbank van eerste aanleg te Brussel
   
      Parter i hovedsagen
   
   
      Sagsøgere: Q-Beef NV (sag C-89/10) og Frans Bosschaert (sag C-96/10)
   
      Sagsøgte: Belgische Staat (sag C-89/10), Belgische Staat, Vleesgroothandel Georges Goossens en Zonen NV og Slachthuizen Goossens NV (sag C-96/10)
   
      Sagens genstand
   
   Anmodning om præjudiciel afgørelse — Rechtbank van eerste aanleg te Brussel — fortolkning af fællesskabsretten vedrørende ækvivalens- og effektivitetsprincippet — nationale afgifter som er uforenelig med fællesskabsretten — afgifter, der er betalt i medfør af et system med finansiel støtte og afgifter, der er erklæret stridende mod fællesskabsretten — system erstattet af et nyt system, der anses for foreneligt — tilbagebetaling af afgifter opkrævet med urette — forældelsesfrist
   
      Konklusion
   
   
               1)
            
            
               Under omstændigheder som de i hovedsagen foreliggende er EU-retten ikke til hinder for anvendelsen af en forældelsesfrist på fem år, der i den nationale retsorden gælder for fordringer mod staten, på sager om tilbagesøgning af afgifter, der i strid med EU-retten er betalt til en medlemsstat i henhold til et »blandet system af støtte og afgifter«.
            
         
               2)
            
            
               Under omstændigheder som de i hovedsagen foreliggende er EU-retten ikke til hinder for nationale bestemmelser, som giver en privatperson en længere frist til at tilbagesøge afgifter hos en anden privatperson, der er indtrådt som mellemmand, hvortil han har betalt afgifterne i urigtig formening om skyld, og som har modtaget disse afgifter på statens vegne, hvorimod søgsmålet ville have været forældet efter en kortere frist, såfremt den førstnævnte privatperson havde erlagt disse afgifter direkte til staten, hvilket er en undtagelse til den sædvanlige ordning for tilbagesøgning af beløb erlagt i urigtig formening om skyld, når de privatpersoner, der agerer som mellemmænd, råder over en rimelig frist til faktisk at kunne gøre et regreskrav gældende over for staten på de beløb, der eventuelt er betalt til andre privatpersoner.
            
         
               3)
            
            
               Under omstændigheder som de i hovedsagen foreliggende har Domstolens konklusion i en dom afsagt efter en præjudiciel forelæggelse, hvorefter den pågældende nationale lovgivnings tilbagevirkende kraft er uforenelig med EU-retten, ikke betydning for begyndelsestidspunktet for forældelsesfristen i henhold til national ret for fordringer mod staten.
            
         
      (1)  EUT C 113 af 1.5.2010.